Ole Ingebrigtsen Langeland ble valgt inn på Stortinget i 1886 som representant for Romsdals Amt, han representerte Venstre. Hans karrière på Stortinget varte helt frem til 1912, da hadde han blitt valgt som representant i ni perioder. Fra 1886 til 1903 var han medlem av næringskomiteen. I 1904 ble han formann i komiteen, et verv han hadde frem til 1906. Han satt i Stortingets Specialkomitee i 1905, hvis arbeid var i sammenheng med unionsoppløsningen. I 1907 ble han formann i jernbanekomiteen. I sin siste periode på Stortinget fra 1910 til 1912 var han nestformann i jernbanekomiteen.